नवजोत सिंह सिद्धू ने योगी आदित्यनाथ को बनाया निशाना, लिखा- इंडियन आर्मी बची थी, उसे भी 'मोदी की सेना' बना दिया  
नवजोत सिंह सिद्धू का योगी आदित्यनाथ पर हमला
इंडियन आर्मी बची थी, उसे भी 'मोदी की सेना' बना दिया
यूपी के सीएम ने इंडियन आर्मी को 'मोदी जी की सेना' कहा था
अब समझे योगी जी की आर्मी आपके चुनाव के लिए है, देश की सुरक्षा के लिए नहीं?
पहले सीबीआई को रबड़ का गुड्डा बनाया,
आरबीआई की बाजू मरोड़ी,
रॉ के भेद खोले,
ज्यूडिशियरी को चौराहे पर लाकर खड़ा कर दिया|
बस इंडियन आर्मी बची थी, उसे भी ‘मोदी-की-सेना' बना दिया
वाह!https://t.co/WDM7Q3OBt8

इस बीच चुनाव आयोग (Election Commission) ने भी यूपी के मुख्यमंत्री योगी आदित्यनाथ (Yogi Adityanath) के 'मोदी जी की सेना' वाले बयान पर गाजियाबाद के डीएम से रिपोर्ट मांगी है. ग़ाज़ियाबाद के डीएम अपनी रिपोर्ट यूपी के मुख्य चुनाव अधिकारी को भेजेंगे.
योगी आदित्यनाथ ने आगे कहा था कि कांग्रेस के लिए जो नामुमकिन होता है, वह पीएम मोदी के लिए मुमकिन होता है. क्योंकि पीएम मोदी के लिए असंभव भी संभव बन जाता है. सीएम योगी आदित्यनाथ (Yogi Adityanath) ने कहा कि पाकिस्तान रो रहा है लेकिन भारत के अंदर के विपक्षी दल केवल वोट बैंक के लिए सबूत मांग रहे हैं. 
हालांकि, इस पर पश्चिम बंगाल की मुख्यमंत्री ममता बनर्जी ने कहा कि यूपी के सीएम द्वारा यह कहना कि भारतीय सेना 'मोदी की सेना' है, हैरान करने वाला है. ऐसा बेखौफ वैयक्‍तिकीकरण और इस तरह हमारी प्रिय भारतीय सेना को हड़पना बेहद अपमानजनक है.
वहीं कांग्रेस की प्रियंका चतुर्वेदी ने योगी आदित्यनाथ पर इस बयान को लेकर हमला किया है और उन्होंने उनसे माफी की मांग की है. उन्होंने ट्वीट किया कि 'यह हमारी भारतीय सेना का अपमान है. वे भारतीय सेना के जवान हैं, किसी प्राइवेट प्रचार मंत्री के नहीं. योगी आदित्यनाथ को माफी मांगनी चाहिए.